pythainlp/thai_wikipedia_clean_20230101 huggingface dataset:
คุณสมบัติดังกล่าวทำให้บานพับกงสุลเป็นเครื่องมืออันมีค่าในการศึกษาชีวประวัติของบุคคลจากหลักฐานข้างเคียง (prosopography) ในปลายสมัยโรมัน และ ในการศึกษาศิลปะในช่วงเดียวกันนี้ บานพับกงสุลยังคงมีเหลืออยู่เป็นจำนวนมากจนถึงปัจจุบันนี้ อาจจะเป็นเพราะได้รับการนำมาใช้เป็นหน้าปกหนังสือของหนังสือศาสนาของยุคกลาง หรือหนังสือรายชื่อพระสังฆราชหรือหลักฐานประเภทเดียวกัน “"บานพับกงสุลงาช้างบาร์แบรินี"” เป็นงานหลวงชิ้นที่หายากที่อาจจะเป็นภาพของจักรพรรดิจัสติเนียนที่ 1 เอง
ตามลำดับเวลาที่สร้าง:
Consular diptych
Hidamari Sketch
Duomo of Siena
Trajan column
แท่นเทศน์ของโบสถ์ซันตันเดรอา
แท่นเทศน์ของโบสถ์ซันตันเดรอา  เป็นงานประติมากรรมแท่นเทศน์ชิ้นเอกที่สร้างโดยโจวันนี ปีซาโน ประติมากรคนสำคัญชาวอิตาลี ในปี ค.ศ. 1301 ตั้งอยู่ที่โบสถ์ซันตันเดรอา เมืองปิสโตยา ประเทศอิตาลี
งานชิ้นนี้มักจะได้รับการเปรียบเทียบกับแท่นเทศน์ที่แกะสลักโดยนีโกลา ปีซาโน บิดาของโจวันนีเอง ภายในหอล้างบาป เมืองปิซา และที่มหาวิหารซีเอนา ตามคำจารึกที่อยู่บนโค้งเหนือแท่นเทศน์กล่าวกันว่าเป็นงานที่ว่าจ้างโดยอาร์โนลโดและเหรัญญิกอันเดรอา วิเทลลี และ ทิโน ดี วิทาลเล เพื่อเป็นการเฉลิมฉลองเนื่องในโอกาสที่โจวันนี “มีความสามารถเหนือความรู้ความสามารถของบิดา” จากผลงานที่สร้าง
ลักษณะโครงสร้างของแท่นเทศน์คล้ายคลึงกับแท่นเทศน์ที่ปิซา เป็นทรงหกเหลี่ยมบนเสาเจ็ดต้น ต้นที่เจ็ดอยู่กลางแท่น เสาสองเสารองรับด้วยสิงโต และอีกเสาหนึ่งโดยแอตลาส ขณะที่เสากลางตั้งอยู่บนกริฟฟอนที่มีปีกสามปีก เสาที่เหลือไม่มีการตกแต่ง ส่วนรูปสลักนูนบนแผงรอบแท่นเทศน์มีอิทธิพลมาจากแท่นเทศน์ที่ซีเอนา
รูปเคารพที่ใช้ก็มีอิทธิพลมาจากงานของนีโกลา โดยการใช้อุปมานิทัศน์ในโค้งสแปนเดรลระหว่างช่วงโค้ง ผู้เผยพระวจนะและผู้เผยพระวจนะหญิงยืนบนหัวเสา แผงภาพห้าแผงเป็นภาพจากฉากชีวิตของพระเยซูที่รวมทั้ง:
แผงที่หกไม่มีเพราะเป็นทางขึ้นไปบนแท่น
ฉากทุกฉากที่สลักแน่นไปด้วยนาฏกรรมของเหตุการณ์และตัวแบบต่าง ๆ เช่นเดียวกับแท่นเทศน์ที่มหาวิหารซีเอนา โดยเฉพาะแผง “"การประหารทารกผู้วิมล"” ที่กล่าวกันว่าโจวันนีได้รับแรงบันดาลใจมาจากงานแบบเยอรมัน หรืออาจจะเป็นจากคอลัมน์ทราจันในกรุงโรมก็เป็นได้
ยุคฟื้นฟูศิลปวิทยาตอนต้น
ยุคเรอเนสซองซ์ตอนต้น
เลือดดำ
การฉีดเข้าเส้น
กิกะวิงค์
แร้งสีน้ำตาลหิมาลัย
แร้งสีน้ำตาลหิมาลัย  เป็นนกล่าเหยื่อจำพวกอีแร้งขนาดใหญ่ชนิดหนึ่ง
ส่วนหัวและลำคอมีขนอุยสีขาว ขนแผงคอสีน้ำตาลอ่อนมีลายขีดสีขาว ลำตัวสีน้ำตาลออกเหลืองหรือสีกากีอ่อน ใต้ท้องสีน้ำตาลอ่อนกว่าด้านหลัง ก้านขนแต่ละเส้นจะมีลักษณะเป็นสีขาวเด่นออกมาจากพื้นสีลำตัว เมื่อยังเล็ก นกวัยอ่อนจะมีสีน้ำตาลเข้มเกือบดำ มีลายสีขาวบนก้านขนอย่างเห็นได้ชัดเจนกว่านกวัยโต มีขนปีกและขนหางสีดำ ขนหางมีทั้งหมด 14 เส้น
มีขนาดลำตัวยาวประมาณ 110 เซนติเมตร ปีกเมื่อกางออกยาวได้ถึงเกือบ 3 เมตร น้ำหนักประมาณ 8-12 กิโลกรัม
การกระจายพันธุ์และพฤติกรรม.
แร้งสีน้ำตาลหิมาลัย จัดเป็นแร้งหรืออีแร้งที่มีขนาดใหญ่รองมาจากแร้งดำหิมาลัย ("Aegypius monachus") ที่สามารถพบได้แถบเทือกเขาหิมาลัยเช่นเดียวกัน กระจายพันธุ์อยู่ตามแถบเทือกเขาของภูมิภาคเอเชียกลางไปจนถึงจีนและไซบีเรีย โดยปกติจะอาศัยอยู่ในพื้นที่สูงจากระดับน้ำทะเล 600-2,500 เมตร เวลาบินหากินจะบินไปจนถึงระดับ 4,500 เมตร หรือสูงกว่านี้ จะหากินเพียงลำพังหรือพบเป็นฝูงเล็ก ๆ เพียง 2-3 ตัว โดยจะหากินตามช่องเขาหรือทางเดินบนเขา หรือบินตามฝูงสัตว์เพื่อรอกินซากของสัตว์ที่ตาย
การขยายพันธุ์และสถานะ.
มีฤดูผสมพันธุ์ระหว่างเดือนมกราคมถึงเมษายน รังมีขนาดใหญ่โดยทำจากเศษกิ่งไม้หรือวัสดุอื่น ๆ ทำรังบนหน้าผาสูง ทำรังเดี่ยวหรือรวมกันเป็นหลายรังประมาณ 5-6 รังในที่เดียวกัน ตัวเมียจะวางไข่เพียงครั้งละ 1 ฟอง
แร้งสีน้ำตาลหิมาลัยไม่ใช่นกประจำประเทศไทย แต่เป็นนกอพยพที่ฤดูหนาวจะบินลงใต้มาอาศัยอยู่ยังประเทศไทยเพราะมีอากาศที่อบอุ่นกว่า สถานะอนุรักษ์ในประเทศไทย เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
ในต้นปี พ.ศ. 2558 พบแร้งสีน้ำตาลหิมาลัยตัวหนึ่งตกลงที่ทุ่งนา ในพื้นที่ตำบลท่าแพ อำเภอท่าแพ จังหวัดสตูล เมื่อกางปีกออกมีความยาวถึง 3 เมตร คาดว่าอายุไม่น้อยกว่า 10 ปี น้ำหนักประมาณ 10 กิโลกรัม คาดว่าเป็นเพราะความอ่อนเพลียจึงตกลงมา
ยกสยาม ๑๐ ข้อ
ยกสยาม ๑๐ ข้อ เป็นรายการเกมโชว์ควิซโชว์ภาคต่อของ ยกสยาม ที่เน้นส่งเสริมให้คนในแต่ละจังหวัดรักบ้านเกิด ส่งเสริมให้เกิดการใช้ความรู้ความสามารถ ที่เกี่ยวกับประเพณีวัฒนธรรมท้องถิ่น ในแต่ละจังหวัด ถ่ายทอดผ่านเกมได้อย่างสนุกสนาน ออกอากาศทุกวันจันทร์ - ศุกร์ เวลา 18.00 - 18.30 น.ทาง โมเดิร์นไนน์ ทีวี
กติกายกสยาม ๑๐ ข้อ.
ของรางวัลมีดังต่อไปนี้
เหตุการณ์ชนะเลิศ.
มีผู้เข้าแข่งขันบางคู่ที่สามารถตอบคำถามถูกทั้ง 10 ข้อติดต่อกัน จึงได้รับรางวัลสูงสุดตามที่ได้เลือกไว้ก่อนที่จะเล่นเกม ซึ่งผู้ที่สามารถชนะรางวัลสูงสุดของรายการยกสยาม ๑๐ ข้อแตก มีดังนี้
ประวัติการเจ็บป่วยทางการแพทย์
คัตสึระ โคทาโร่
โปรแกรมแปลคำสั่ง
โปรแกรมแปลโปรแกรม
ตัวแปลภาษา
ตัวแปล
ปิติ ภิรมย์ภักดี
ปิติ ภิรมย์ภักดี ชื่อเล่น ต๊อด (เกิด 3 กันยายน พ.ศ. 2522) เป็นนักธุรกิจทายาทรุ่นที่ 4 ของตระกูลภิรมย์ภักดี ผู้ผลิตเบียร์รายแรกของประเทศไทย เป็นบุตรของนายสันติ ภิรมย์ภักดี และนางอรุณี ภิรมย์ภักดี
ปัจจุบันดำรงตำแหน่ง
ปิติ ยังเป็นนักแข่งรถระดับโลกที่ยืนโพเดียมทั้งไทยและต่างประเทศมาแล้วหลายรายการ
พรรคราษฎร
พรรคราษฎร อาจหมายถึง
แร้ง หรือ อีแร้ง เป็นนกขนาดใหญ่จำพวกหนึ่ง อยู่ในกลุ่มนกล่าเหยื่อเช่นเดียวกับเหยี่ยว, อินทรี หรือนกเค้าแมว โดยที่แร้งถือว่าเป็นนกที่มีขนาดใหญ่ที่สุดในกลุ่มนี้
แร้ง จะแตกต่างไปจากนกในกลุ่มนี้คือ จะไม่ล่าเหยื่อหรือกินสัตว์ที่ยังมีชีวิตอยู่ เป็นอาหารได้ แต่จะกินเฉพาะซากสัตว์ที่ตายแล้ว อันเนื่องจากอุ้งตีนของแร้งนั้นไม่แข็งแรงพอที่จะขย้ำเหยื่อได้ เพราะได้วิวัฒนาการให้มีอุ้งตีนที่แบนและกรงเล็บที่เล็กสั้นเหมาะกับการอยู่บนพื้นดินมากกว่านกล่าเหยื่อจำพวกอื่น แร้งมีรูปร่างโดยรวมคือ ปีกกว้าง หางสั้น มีคอที่ยาว หัวเล็ก บริเวณต้นคอมีขนสีขาวรอบเหมือนสวมพวงมาลัย มีลักษณะเด่นคือ ขนที่หัวและลำคอแทบไม่มีเลยจนดูเหมือนโล้นเลี่ยน สันนิษฐานว่าคงเป็นเพราะพฤติกรรมการกินซากสัตว์ จึงไม่มีขนเพื่อไม่ให้เป็นที่สะสมของเชื้อโรค และเพื่อความสะดวกในการในการมุดกินซากด้วย มีลิ้นที่มีร่องลึกและเงี่ยงเล็ก ๆ หันไปทางด้านหลังเพื่อช่วยในการกินอาหารคำโต อีกทั้งแร้งยังมีกระเพาะพิเศษขนาดใหญ่ที่เก็บอาหารซึ่งเป็นส่วนหนึ่งของหลอดอาหาร รวมถึงในลำไส้รวมถึงกระเพาะของแร้งก็ยังมีกรดที่มีฤทธิกัดกร่อนสามารถฆ่าแบคทีเรียหรือจุลชีพอื่น ๆ ที่มีอยู่ในซากสัตว์ด้วย จึงทำให้แร้งสามารถกินซากเน่าเปื่อยได้โดยไม่เป็นอันตราย แต่กระนั้นแร้งก็ยังสามารถจับสัตว์ขนาดเล็ก เช่น แมลงหรือสัตว์เลื้อยคลานขนาดเล็ก เช่น กิ้งก่า, จิ้งจก หรือไข่นกชนิดอื่น กินเป็นอาหารในบางครั้งได้อีกด้วย
แร้งบางชนิดสามารถกินอาหารที่มีน้ำหนักถึงร้อยละ 20 ของน้ำหนักตัวได้ โดยเก็บไว้ในกระเพาะอาหารพิเศษที่เป็นส่วนหนึ่งของหลอดอาหารเพื่อรอการย่อย
แร้งแบ่งออกได้เป็น 23 ชนิด ใน 2 วงศ์ใหญ่ ๆ ด้วยกัน คือ
แร้งทั้ง 2 กลุ่ม มีพฤติกรรมที่คล้ายคลึงกัน คือ กินซากสัตว์หรือซากศพมนุษย์ที่ตายไป โดยมักจะอยู่รวมเป็นฝูง และบินวนไปรอบ ๆ ที่มีซากศพหรือซากสัตว์ตายเพื่อรอจังหวะกิน แร้งจะตะกละตะกลามมากเวลาลงกินอาหาร มักจะจิกตีหรือแย่งชิงกันเสียงดังบ่อย ๆ เวลากิน จึงมีสำนวนในภาษาไทยว่า "แร้งทึ้ง" อันหมายถึง พฤติกรรมการแย่งชิงกันอย่างน่าเกลียด แต่ด้วยความที่เป็นสัตว์กินซาก แร้งจึงใช้เวลาที่นอกเหนือไปจากการกินอาหาร ด้วยการไซ้ขน กางปีก ผึ่งแดด เพื่อฆ่าเชื้อโรคด้วย โดยแร้งอาจใช้พื้นที่หากินกว้างถึง 480,000 ตารางกิโลเมตร โดยร่อนไปบนกระแสลมร้อนโดยที่ไม่ต้องใช้พลังงานมากเลย เนื่องจากช่วงปีกที่กว้างใหญ่ และถึงแม้ว่าสายตาของแร้งอาจจะดีสู้นกล่าเหยื่อจำพวกอื่นไม่ได้ แต่แร้งก็ยังสามารถมองเห็นได้ไกลถึง 35 กิโลเมตร จากบนท้องฟ้า
แร้งเป็นนกที่ครองคู่เพียงคู่เดียวตลอดทั้งชีวิต ซึ่งอาจจะครองคู่อยู่ด้วยกันนานถึง 30 ปี
สำหรับในประเทศไทยพบแร้งทั้งหมด 5 ชนิด โดยแบ่งเป็นแร้งอพยพ 2 ชนิด คือ แร้งดำหิมาลัย ("Aegypius monachus") และ แร้งสีน้ำตาลหิมาลัย ("Gyps himalayensis") แร้งประจำถิ่น 3 ชนิด คือ พญาแร้ง ("Sarcogyps calvus"), แร้งสีน้ำตาล ("Gyps itenuirostris") และแร้งเทาหลังขาว ("G. bengalensis") ซึ่งทุกชนิดเป็นสัตว์ป่าคุ้มครอง มีสถานภาพใกล้สูญพันธุ์ทั้งหมด
แร้งประจำถิ่นไทยในปัจจุบันนี้ มีโครงการเพาะพันธุ์พญาแร้งเพื่อฟื้นฟูประชากรในถิ่นอาศัยที่เขตรักษาพันธุ์สัตว์ป่าห้วยขาแข้ง โดยกรมอุทยานแห่งชาติ สัตว์ป่าและพันธุ์พืช องค์การสวนสัตว์ในพระบรมราชูปถัมภ์ และมหาวิทยาลัยเกษตรศาสตร์ อีกทั้งยังมีการจัดทำแหล่งอาหารโดยจัดหาซากสัตว์ที่ปลอดจากยาต้านอักเสบไดโคลฟีแนค ให้แร้งสีน้ำตาลหิมาลัยกินเป็นอาหารในฤดูหนาว เรียกว่า "ร้านอาหารแร้ง" (Vulture restaurant หรือ feeding station) ที่จังหวัดภูเก็ตและจังหวัดนครนายก โดยกลุ่มศึกษาเหยี่ยวและนกอินทรีในประเทศไทย และงานวิจัยนกนักล่าและอายุรศาสตร์เพื่อการอนุรักษ์ และกองทุนวิจัยนกนักล่าเพื่อการอนุรักษ์ คณะสัตวแพทยศาสตร์ ม.เกษตรศาสตร ์ ร่วมกับชมรมอนุรักษ์นกเหยี่ยวปากพลี และกลุ่มถ่ายภาพนกและธรรมชาติ Bird Home
ในวัฒนธรรมและความเชื่อ.
ของไทย.
แร้งในความเชื่อของมนุษย์ แทบทุกวัฒนธรรมจะถือว่าเป็นนกที่อัปมงคล เพราะพฤติกรรมที่กินซากศพและรูปร่างหน้าตาที่น่าเกลียดน่ากลัว ในความเชื่อของคนไทย แร้งเป็นนกที่นำมาซึ่งความอัปมงคลเช่นเดียวกับนกแสก เมื่อสมัยอดีต ประเพณีการปลงศพในบางพื้นที่ที่ห่างไกลความเจริญหรือในบางวัฒนธรรม เช่น ทิเบต จะทิ้งซากศพไว้กลางแจ้ง มักจะมีแร้งมาเกาะคอยรอกินศพอยู่บริเวณรอบ ๆ นั้นเสมอ ๆ และเมื่อครั้งที่เกิดอหิวาตกโรคระบาดอย่างร้ายแรง ในปีพุทธศักราช ๒๓๖๓ ตรงกับรัชสมัยของรัชกาลที่ ๒ มีผู้เสียชีวิตจำนวนมากในพระนคร การเผาศพทำไม่ทัน จนต้องมีศพกองสุมกันที่วัดสระเกศ มีแร้งลงมาจิกกินเป็นที่น่าสังเวชแก่ผู้พบเห็น จนมีคำกล่าวว่า "แร้งวัดสระเกศ" คู่กับ "เปรตวัดสุทัศน์" นอกจากนี้ยังมีบันทึกว่าในเช้าของวันอังคารที่ 2 สิงหาคม พ.ศ. 2481 มีแร้งนับจำนวนนับร้อยตัวได้บินมาลงที่ท้องสนามหลวงอย่างไม่ทราบสาเหตุ จากนั้นในเวลาบ่ายของวันเดียวกันก็ได้บินกลับไป ซึ่งต่อมาก็ได้มีเหตุร้ายแรงของบ้านเมืองเกิดขึ้น คือ กบฏพระยาทรงสุรเดช และสงครามอินโดจีน
และชื่อของอำเภอแก่งคอย อำเภอหนึ่งในจังหวัดสระบุรี อันเป็นปากทางเข้าสู่ป่าดงพญาเย็น-เขาใหญ่หรือ "ดงพญาไฟ" ในอดีต ก็เคยมีชื่อเรียกว่า "แร้งคอย" อันเนื่องมาจากการที่ผู้คนที่สัญจรเข้าไปในป่าแห่งนี้ มักจะตายลงด้วยไข้ป่า จนแร้งต้องมาคอยกินซากศพ จึงเป็นที่มาของชื่ออำเภอ
และด้วยความที่แร้งเป็นนกขนาดใหญ่ที่หัวและคอล้านเลี่ยนดูคล้ายไก่งวง ในอดีตก็เคยมีคนไทยนำแร้งมาขายแก่ชาวต่างชาติเนื่องในวันขอบคุณพระเจ้า โดยหลอกว่าเป็นไก่งวงมาแล้ว แต่ท้ายที่สุดความก็แตก เนื่องจากแร้งตัวนั้นได้บินหนีไปในที่สุด
ในวัฒนธรรมที่แตกต่างออกไป.
แต่ในบางวัฒนธรรม แร้งก็มีความหมายที่แตกต่างออกไป เช่น ในสมัย[[อียิปต์โบราณ]] [[ภาษาฮีโรกลิฟฟิก|อักษรเฮียโรกริฟฟิก]]ที่เป็น[[อักษรภาพ]]ตัวหนึ่ง (ในภาพ) A หมายถึง "[[แม่]]" ก็นำมาจาก[[Neophron percnopterus|แร้งอียิปต์]] ("Neophron percnopterus") ซึ่งเป็นแร้งชนิดหนึ่งในวงศ์แร้งโลกเก่าที่พบได้ใน[[ประเทศอียิปต์]]และ[[แอฟริกาเหนือ|แอฟริกาตอนเหนือ]]
ในวัฒนธรรมของ[[ทิเบต]] มี[[งานศพ|พิธีศพ]]ที่เรียกว่า "[[Sky Burial|การฝังศพกับฟากฟ้า]]" ที่ญาติผู้ตายจะให้สัปเหร่อนำร่างผู้ตาย ไม่ใส่โลง ไม่ใส่เสื้อผ้า ทำพิธีสวดมนต์ส่งวิญญาณ ก่อนที่สัปเหร่อจะหามร่างของผู้ตายขึ้นไปบนภูเขาสูง พร้อมใช้มีดแล่เนื้อของผู้ตายเป็นชิ้น ๆ แล้วให้แร้งกิน เชื่อว่าแร้งจะเป็นผู้นำทางวิญญาณผู้ตายไปสู่สรวง[[สวรรค์]]
ในชนเผ่าพื้นเมืองแถบ[[แอฟริกาใต้]] มียาพื้นบ้านที่เรียกว่า "มูติ" (Muti) ทำมาจากหัวแร้งตากแห้ง เชื่อว่าหากนำไปเผาไฟ ผู้ที่ได้สูดดมควันที่ลอยขึ้นมาจะเคลิบเคลิ้มทำให้ล่วงรู้อนาคตได้เหมือนการเข้า[[ฌาน]]
จากบันทึกของ[[ชาลส์ ดาร์วิน]] นักธรรมชาติวิทยาชาวอังกฤษ ผู้เป็นที่รู้จักจากการเผยแพร่แนวคิดเรื่อง[[ทฤษฎีวิวัฒนาการ]]และ[[การคัดเลือกโดยธรรมชาติ]] ขณะที่โดยสารบนเรือบีเกิลในปี ค.ศ. 1835 ดาร์วินได้บันทึกถึงแร้งไว้ว่า "น่าขยะแขยง", "มีหัวล้าน" และ "เลือกเกลือกกลิ้งบนซากเน่าเหม็น"
ปัจจุบัน แร้งแทบทุกชนิดตกอยู่ในสภาพใกล้สูญพันธุ์และหายาก เนื่องจากถิ่นที่อยู่อาศัยตามธรรมชาติถูกรุกราน และสภาพแวดล้อมก็เปลี่ยนไป ประเพณีการปลงศพก็ไม่ได้ทำอย่างในอดีต ทำให้แร้งจำนวนหนึ่งต้องตายลงเนื่องจากไม่มีอาหารกิน และใน[[อนุทวีปอินเดีย]] แร้งหลายตัวต้องตายลงเนื่องจากไปกินซากสัตว์ที่ปนเปื้อน[[สารเคมี]]และเชื้อโรคชนิดต่าง ๆ
[[หมวดหมู่:นกล่าเหยื่อ]]
[[หมวดหมู่:แร้ง| ]]
[[หมวดหมู่:สัตว์กินซาก]]
อีแร้ง
นกแร้ง
อีแร้งดำหิมาลัย
อีแร้งสีน้ำตาลหิมาลัย
จูดาส์ อิสคาริออท
อรสา พรหมประทาน มีชื่อเล่นว่า "ติ๋ว" มีชื่อจริงชื่อ อรสา ทองพรหม เกิดเมื่อวันที่ 29 พฤศจิกายน พ.ศ. 2494 เข้าสู่วงการบันเทิงจากการประกวด และได้รางวัล มิสเอซี ประจำปี พ.ศ. 2513 หลังจากนั้น ก็มีผลงานมากมายทั้งจอแก้ว และจอเงิน ไม่ว่าจะเป็น เรื่อง บัวสีน้ำเงิน, ปลาบู่ทอง, ขาดฉันแล้วเธอจะรู้สึก, นางนวล, แค้น, บ้านสาวโสด, สุดแผ่นดิน
อรสา พรหมประทาน เกิดเมื่อวันที่ 29 พฤศจิกายน พ.ศ. 2494 ที่จังหวัดพิษณุโลก พ่อแม่เสียชีวิตตั้งแต่เธอเป็นวัยรุ่น เธอจึงย้ายมาอยู่กรุงเทพฯ อยู่กับอาซึ่งเป็นเจ้าของร้านเสริมสวยชื่อร้าน ลัดดา ที่มักมีคนดังมาใช้บริการบ่อยครั้ง เช่น เพชรา เชาวราษฎร์, ชูศรี มีสมมนต์,ปรียา รุ่งเรือง ฯลฯ อาได้ส่งเธอเข้าประกวดนางสาวไทย ในการประกวดประจำปี พ.ศ. 2512 โดยเธอได้ผ่านการคัดเลือกจนเข้าถึงรอบ 10 คนสุดท้าย ปีถัดมา พ.ศ. 2513 เธอได้เข้าร่วมประกวดมิส เอ.ซี. ในงานเอ.ซี.บอลล์ ของโรงเรียนอัสสัมชัญ และสามารถคว้ามงกุฎมาครองได้
อรสาเข้าสู่วางการภาพยนตร์ ในการช้กชวนของ สนั่น นาคสู่สุข แสดงเรื่อง "7 ดอกจิก" (2518) ประกบกับ 7 พระเอก นำโดย กรุง ศรีวิไล และ ไพโรจน์ ใจสิงห์ แต่กว่าจะฉาย เธอก็มีผลงานออกมาก่อนแล้วคือ "2 ชาติสมิง" (2516) และ "รัญจวนจิต" (2516) จากนั้นมีผลงานเรื่อง "เผ็ด" (2518), "เศรษฐีรัก" (2518), "5 แผ่นดินเพลิง" (2518), "จักรวาลยอดรัก" (2519), "แม่นาคบุกโตเกียว" (2519), "อย่าลืมฉัน" (2520), "ร้ายก็รัก" (2522), "บัวสีน้ำเงิน" (2523) และ "รักนี้บริสุทธิ์" (2524) ฯลฯ เธอได้แสดงละครอีกหลายเรื่อง มีผลงานที่ได้รับรางวัลเมขลาสาขานักแสดงสนับสนุนหญิงดีเด่น ใน พ.ศ. 2526 จากละครเรื่อง "อีแตน"
ง้าว เป็นอาวุธจีนโบราณ สำหรับต่อสู้บนหลังม้า พบว่าส่วนใหญ่ง้าวจะใช้โดยขุนพล แม่ทัพ โดยส่วนมาก ง้าวมีลักษณะเป็นอาวุธด้ามยาว คล้ายกับ ทวน และ หอก แต่จะมีความยาวด้ามจับสั้นกว่า คือสูงเท่าลำตัว ส่วนใหญ่หัวของง้าวนั้นคล้ายจะมีลักษณ์คล้ายลิ้นของมังกร และมีความโค้งเป็นเสี้ยวพระจันทร์
ลักษณะการต่อสู้โดยการใช้ง้าวนั้นจะต่างกับการใช้หอกคือ หอกจะใช้สำหรับการโจมตีโดยการแทงไปที่เป้าหมายเท่านั้น แต่ง้าวจะใช้โจมตีโดยการฟัน และด้วยลักษณะเด่นของง้าวที่มีส่วนหัวที่ใหญ่จึงมักจะใช้ปัด เบี่ยง หรือ รับ การโจมตีจากศัตรู ซึ่งจะเห็นได้บ่อยๆในฉากรบกันของหนังจีนโบราณ จุดเสียของง้าวนั้นเนื่องจากมีส่วนหัวที่ใหญ่จึงทำให้มีน้ำหนักมาก ดังนั้นผู้ใช้ง้าวส่วนใหญ่จึงเป็นผู้ที่มีกำลังมากเท่านั้น
ในประวัติศาสตร์ประเทศไทยนั้นได้พบว่า ได้มีการใช้ง้าวเป็นอาวุธด้วยเช่นกัน ดังเช่น ประวัติสมเด็จพระสุริโยไท เป็นต้น
ศึกบุปผาวังมังกร
ศึกบุปผาวังมังกร  เป็นละครโทรทัศน์จีนของช่องทีวีบี ในประเทศไทย สถานีโทรทัศน์ไทยทีวีสีช่อง 3ได้นำมาออกอากาศโดยออกอากาศทุกวันจันทร์-ศุกร์ เวลา 18.30 น. - 19.00 น. โดยออกอากาศระหว่างวันที่ 25 กุมภาพันธ์พ.ศ. 2553 ถึง 3 มิถุนายนพ.ศ. 2553
เมตตา รุ่งรัตน์ มีชื่อจริง ดาราวดี ดวงดารา นักแสดงหญิงอาวุโส เป็นดารานักแสดงที่มีใบหน้าสวยหวานและคมเข้ม เจ้าของรางวัลตุ๊กตาทอง สาขานักแสดงนำหญิงยอดเยี่ยม จากเรื่อง "วัยรุ่นวัยคะนอง" ประจำปี พ.ศ. 2505และได้รับฉายา ไข่มุกดำแห่งเอเชีย
เป็นบุตรสาวของ บุญส่ง ดวงดารา ศิลปินละครเวทีผู้มีชื่อเสียงในอดีต (เคยรับบทกำนันใน "เป็ดน้อย" พ.ศ. 2511) กับ ชอุ่ม ดวงดารา เริ่มฉายแววศิลปินตั้งแต่ยังเป็นนักเรียนฝึกนาฏศิลป์ไทย ที่โรงเรียนเฉลิมศาสตรศึกษา จนกระทั่ง จำนง รังสิกุล แห่งไทยทีวีช่อง 4 บางขุนพรหม ซึ่งมักสืบเสาะเยาวชนที่มีความสามารถตามโรงเรียนต่าง ๆ ที่มีวิชานาฏศิลป์เพื่อแสดงละครรำออกอากาศสดเดือนละครั้ง รุ่นเดียวกับ สุดา ชื่นบาน
ช่วงแรกๆ ประชันบทกับ อรสา อิศรางกูร ณ อยุธยา และ ชนะ ศรีอุบล ใน "จอมใจเวียงฟ้า (2505)" เมื่อได้รับรางวัลตุ๊กตาทองดารานำหญิงจาก "วัยรุ่นวัยคะนอง" ในปีนั้น ได้แสดงนำคู่กับ สมบัติ เมทะนี เรื่อง "น้ำตาลไม่หวาน (2507) ,สามมงกุฏ (2508)" ก่อนเริ่มเปลี่ยนมารับบทหลากหลายมากขึ้น
บนจอเงิน ส่วนใหญ่มักได้รับบทเด็กสาวเปรี้ยวจอมแก่น เพื่อนหรือผู้ช่วยนางเอก นางอิจฉา ตั้งแต่ยุคทองของภาพยนตร์ไทย 16 มม.จนถึงยุคแรกของภาพยนตร์ไทย 35 มม.สโคป สี/เสียงในฟิล์ม มีผลงานการแสดงที่โดดเด่นเป็นพิเศษ เช่น
ร่วมแสดงในภาพยนตร์ทำเงินอีกหลายเรื่อง ได้แก่ "เกาะสวาทหาดสวรรค์, เมืองแม่หม้าย, ลมเหนือ, เรือมนุษย์, จอมโจรมเหศวร, แก้วขนเหล็ก, สุภาพบุรุษเสือใบ, เขยตีนโต, แว่วเสียงซึง, จอมเมฆินทร์, แคนลำโขง" ฯลฯ
พ.ศ. 2509 ใช้ชื่อ Chitra Ratana แสดงภาพยนตร์ต่างประเทศสองเรื่อง ได้แก่ "จอมมหากาฬทับทิมดำ" "(The Secret Of The Black Ruby)" ร่วมสร้างโดยอิตาลี-เยอรมัน-ฝรั่งเศส-ไทย (ภาพยนตร์ไทยไตรมิตร) ถ่ายทำในเมืองไทย (ฉายที่เฉลิมเขตร์ พ.ศ. 2509) กับหนังอิตาลี-เยอรมัน เรื่อง "Das Geheimnis der drei Dschunken" ถ่ายทำที่ฮ่องกงและชื่อ Metta Rungrat ในหนังของวอร์เนอร์ บราเธอร์ส เรื่อง "ฮ๊อตโปเตโต้" "(Hot Potato)" ถ่ายทำที่เชียงใหม่ พ.ศ. 2519
นอกจากนี้ยังเคยกำกับภาพยนตร์ "สาวใช้เจ้าเอ๊ย" (2522) และละครโทรทัศน์ รวมทั้งมีผลงานแสดงอย่างต่อเนื่อง
ปัจจุบันได้ตัดสินใจงดรับงานในวงการด้วยวัยและสุขภาพ ที่ป่วยด้วยโรคประจำตัวตามวัย
อัลส์ซากาโดส
อัลส์ซากาโดส  แปลว่า "ผู้เก็บเกี่ยว" เป็นเพลงอย่างเป็นทางการของแคว้นกาตาลุญญา เขตปกครองตนเองในประเทศสเปน
เพลงนี้เดิมขับร้องกันทั่วไปมาตั้งแต่ปี ค.ศ. 1640 ต่อมาในปี ค.ศ. 1892 ฟรันแซ็สก์ อะลิโอ (Francesc Alió) ปรับปรุงทำนองให้เป็นมาตรฐาน ส่วนเนื้อร้องฉบับปัจจุบันนั้น อะมิลี กวัญญาเบ็นส์ (Emili Guanyavents) เขียนขึ้น และส่งประกวดจนได้รางวัลชนะเลิศเมื่อปี 1899
เนื้อหาของเพลงว่าด้วยการลุกฮือของชาวนาชาวไร่เมื่อปี ค.ศ. 1640 ที่เรียกว่า กอร์ปุสดาซัง (Corpus de Sang) มีความหมายตรงตัวว่า "ก้อนโลหิต" และเป็นส่วนหนึ่งของสงครามสามสิบปีระหว่างสเปน อังกฤษ ฝรั่งเศส และออสเตรีย จนนำไปสู่การก่อการกำเริบของชาวกาตาลุญญาเมื่อปี 1640 เพื่อต่อต้านเคานต์ดุ๊กแห่งโอลิบาเรส (Count-Duke of Olivares) นายกรัฐมนตรีในพระเจ้าฟิลิปที่ 4 แห่งสเปน
คณะผู้ปกครองแคว้นกาตาลุญญาประกาศใช้เพลงนี้เป็นเพลงประจำแคว้นมาตั้งแต่ปี ค.ศ. 1993
พิสิษฐ์ ฐิติธนพันธ์
พิสิษฐ์ ฐิติธนพันธ์ หรือ โต จรัล โปรดิวเซอร์เพลงลูกทุ่ง และผู้บริหารระดับสูงของบริษัทอาร์ สยาม ในเครือ บริษัท อาร์เอส จำกัด (มหาชน)
พิสิษฐ์ ฐิติธนพันธ์ เดิมชื่อ จรัล ไทยกุลภักดี เกิดเมื่อวันที่ 29 มกราคม พ.ศ. 2503 เป็นลูกคนที่ 3 จากจำนวนพี่น้อง 7 คน ในบ้านสระสะแก อำเภอหนองกี่ จังหวัดบุรีรัมย์ เรียนหนังสือจบ ป.4 ก็บวชเรียนต่อ จนสอบได้นักธรรมเอก เปรียญธรรม 4 ประโยค และเรียนหนังสือควบคู่จนจบ ม.ศ.5 ก่อนจะศึกษาต่อในคณะรัฐศาสตร์ มหาวิทยาลัยรามคำแหง แต่เรียนได้เพียงสองปีก็ต้องหยุด เพราะไม่มีเงินเรียนต่อ ต้องออกมาทำงานเป็นตัวประกอบในภาพยนตร์, ละคร, ถ่ายแบบ และเป็นผู้ช่วยนักจัดรายการวิทยุ ชื่อ ไกรพล ภัทระพันธ์ ซึ่งทำรายการให้กับค่ายอีเอ็มไอ จนกระทั่งนักจัดรายการป่วย จึงได้ทำหน้าที่จัดรายการแทน
พิสิษฐ์ได้จัดรายการวิทยุทั่วประเทศ และเป็นพิธีกรรายการโทรทัศน์เกี่ยวกับเพลงลูกทุ่งหลายรายการ โดยใช้ชื่อว่า โต จรัล ภัทระพันธ์ จนกระทั่งค่ายชัวร์ออดิโอ ติดต่อมาให้จัดรายการวิทยุและเป็นที่ปรึกษาเรื่องเพลงเมื่อปี พ.ศ. 2535 และบริษัทเปิดโอกาสให้สร้างนักร้อง ชื่อ ติ๊ก-สุรธรรม คำกลอง ต่อด้วยมนต์สิทธิ์ คำสร้อย จากนั้นก็จัดรายการวิทยุควบคู่กับการเป็นโปรดิวเซอร์นักร้องส่วนใหญ่ในชัวร์ออดิโอเรื่อยมา อาทิ เช่น เอกพจน์ วงศ์นาค ท้าวบัวเงิน สายัณห์ สัญญา ดำรง วงศ์ทอง เกษม คมสันต์ สำราญ บุญลาภ กระทั่งถึงงานของหงา คาราวาน และ วิสา คัญทัพ เป็นชุดสุดท้าย โต จรัล เลิกจัดรายการวิทยุเมื่อปี พ.ศ. 2546 และเมื่อปี พ.ศ. 2547 ก็ได้ลาออกจากบริษัทชัวร์ออดิโอ ก่อนจะตั้งบริษัท เอ๊กซตร้า ซาวนด์ ขึ้น ศิลปินในสังกัดได้แก่ จ่าหลอย เฮนรี่ และธันวา ราศีธนู แต่ด้วยปัญหาเทปผีซีดีเถื่อนที่ระบาดหนักในขณะนั้น ทำให้ค่ายเพลงขนาดเล็กหลายบริษัท รวมทั้งบริษัทของเขาไม่สามารถดำเนินกิจการต่อไปได้
ต่อมา โต จรัล ได้รับโอกาสให้เข้าทำงานในบริษัทมาสเตอร์เทป จำกัด ในตำแหน่งผู้จัดการบริษัท และโปรดิวเซอร์เพลง ผลิตผลงานเพลงจากนักร้องในสังกัด ได้แก่ ยอดรัก สลักใจ คู่แฝด โอ-เอ ศรเพชร ศรสุพรรณ สดใส รุ่งโพธิ์ทอง
ภายหลัง บริษัท มาสเตอร์เทป ได้ปิดตัวลง งดการผลิตผลงานเพลง เนื่องจากปัญหาเทปผีซีดีเถื่อน ศิลปินในสังกัด รวมทั้งโต จรัล จึงย้ายไปสังกัดค่ายเพลง อาร์ สยาม ในเครือ บริษัท อาร์เอส จำกัด (มหาชน)
ต่อมา ปี 2560 ได้ลาออกเพื่อไปทำงานกับบริษัท ท็อปไลน์มิวสิค
ปี พ.ศ. 2562 เปิดบริษัท พญาไก่ จำกัด และเปิดช่องยูทูป โฮมฮักสตูดิโอ
โต จรัล สมรสกับ รุ่งทิวา ไทยกุลภักดี มีบุตรชายสองคน บุตรคนโตคือ สุขุมพันธ์ ฐิติธนพันธ์ หรือ บิทเติ้ล ศิลปิน นักแต่งเพลง สังกัดค่ายเพลงอาร์สยาม
เปิดบริษัท พญาไก่ จำกัด และ เปิดช่องยูทูป โฮมฮักสตูดิโอ ตั้งแต่ปี พ.ศ. 2562
นกอีลุ้ม หรือ นกอีล้ม  เป็นนกน้ำในวงศ์นกอัญชัน พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา ฟิลิปปินส์ และในประเทศไทยพบอยู่ทั่วทุกภาค
รูปร่างเพรียว คอยาว นิ้วเท้ายาว หางสั้น นกอีลุ้มตัวผู้ในช่วงฤดูผสมพันธุ์จะมีขนตามตัวสีดำ ขนคลุมใต้โคนหางมีสีเหลืองอ่อน ที่หน้าผากมีเนื้อสีแดง ขาสีแดง หากเป็นช่วงนอกฤดูผสมพันธุ์ตัวผู้จะเปลี่ยนสีไปคล้ายคลึงกับตัวเมีย โดยขนตามลำตัวมีสีน้ำตาล ปากเหลือง ตรงหน้าผากไม่มีเนื้อสีแดง และขามีสีเขียว
พบในทวีปเอเชียแถบประเทศอินเดีย จีน ไต้หวัน เวียดนาม กัมพูชา พม่า ฟิลิปปินส์ และไทย ในประเทศไทยพบอยู่ทั่วทุกภาค อาศัยอยู่ตามท้องทุ่งนา หนองบึง ช่วงฤดูฝนมักอาศัยอยู่ตามท้องนา แต่ในฤดูแล้งจะไปหากินตามหนองบึง
นกอีลุ้มกินเมล็ดข้าว พืชน้ำ ปลา ปู หอย เป็นอาหาร ผสมพันธุ์ ในช่วงเดือนมิถุนายน-สิงหาคม ทำรังตามพงหญ้า และวางไข่ครั้งละ 3-5 ฟอง
เป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535 แต่อย่างไรก็ตาม นกอีลุ้มก็เป็นนกชนิดหนึ่งที่มักถูกจับหรือล่าเพื่อนำมาทำเป็นอาหารอยู่บ่อย ๆ ในช่วงฤดูฝนซึ่งเป็นฤดูผสมพันธุ์ โดยเรียกว่า "ไก่นา" เช่นเดียวกับนกชนิดอื่นในวงศ์เดียวกัน
นักจัดรายการวิทยุ
โต จรัล
มหาประติมากรรม
มหาประติมากรรม  เป็นคำที่มักจะใช้ในประวัติศาสตร์ศิลป์วิทยาและการวิพากษ์งานศิลปะ แต่ยังเป็นความหมายที่ยังไม่ลงตัว มหาประติมากรรมรวมแนวคิดสองอย่างๆ หนึ่งคือการใช้สอย และ อีกอย่างหนึ่งคือขนาด และอาจจะรวมแนวคิดที่สามที่เป็นแนวคิดเชิงอัตวิสัย มหาประติมากรรมจะใช้กับประติมากรรมทั้งหมดที่มีขนาดใหญ่ รูปคนที่มีขนาดครึ่งหนึ่งของคนจริงขึ้นไปก็ถือกันว่าเป็นมหาประติมากรรมตามทัศนคติของนักประวัติศาสตร์ศิลป์ และศิลปะร่วมสมัยก็ใช้สำหรับขนาดทั้งหมดของงานประติมากรรม ฉะนั้นมหาประติมากรรมจึงต่างจากจุลประติมากรรม, งานโลหะขนาดเล็ก, งานแกะสลักงาช้าง, บานพับภาพสองหรืองานในทำนองเดียวกัน
นอกจากนั้นมหาประติมากรรมเป็นคำที่ใช้สำหรับการสร้างหรือส่วนประกอบของอนุสาวรีย์อย่างใดอย่างหนึ่ง ซึ่งทำให้รวมทั้งหัวเสา, งานแกะนูนที่ติดกับผนังของสิ่งก่อสร้างจึงรวมอยู่ในบริบทนี้ด้วย แม้ว่าอาจจะเป็นงานชิ้นที่ไม่ใหญ่นัก ประโยชน์การใช้สอยของอนุสาวรีย์ก็เพื่อเป็นการระบุที่หมายของที่ฝังศพ หรือสำหรับเป็นอนุสรณ์สถานสำหรับผู้ที่เสียชีวิตไปแล้ว หรือเป็นสิ่งที่ใช้ในการแสดงอำนาจของประมุขของประชาคม ทั้งนี้ก็รวมทั้งอนุสรณ์สถานของศาสนสถาน
แนวคิดที่สามอาจจะเจาะจงเฉพาะงานชิ้นใดชิ้นหนึ่ง คำอธิบายของคำว่า “Monumental” ใน “A Dictionary of Art and Artists” โดย ปีเตอร์ และ ลินดา เมอร์เรย์ให้คำจำกัดความไว้ว่า:
Monumental sculpture
การเผยแพร่คริสต์ศาสนาไฮเบอร์โน-สกอตแลนด์
คณะเผยแพร่คริสต์ศาสนาไฮเบอร์โน-สกอตแลนด์  เป็นคณะเผยแพร่คริสต์ศาสนา (Mission) ที่นำโดยนักบวชชาวไอร์แลนด์ และชาวสกอตแลนด์ในการดำเนินการเผยแพร่คริสต์ศาสนา และก่อตั้งสำนักสงฆ์ในบริเตนใหญ่ และแผ่นดินใหญ่ยุโรปในระหว่างยุคกลาง โครงการเผยแพร่คริสต์ศาสนาเริ่มขึ้นในปี ค.ศ. 563 ในการก่อตั้งไอโอนา โดยนักบุญโคลัมบานักบวชชาวไอร์แลนด์ Columba ในการพยายามสอนศาสนาให้แก่ชาวเกลส์ of อาณาจักรดาลริอาตา และในการเปลี่ยนชาวพิคท์ให้มานับถือคริสต์ศาสนา ในช่วงหลายร้อยปีต่อมาโครงการเผยแพร่คริสต์ศาสนาก็ขยายอำนาจและอิทธิพลเข้าไปในบริเวณอังกฤษของแองโกล-แซ็กซอน และในจักรวรรดิแฟรงค์ การเผยแพร่ในระยะแรกมักจะเกี่ยวข้องกับกิจการที่เรียกว่าคริสต์ศาสนาเคลติค ที่มีลักษณะที่เป็นเอกลักษณ์ตรงการจัดระบบบริหารในแวดวงของสำนักสงฆ์แทนที่จะในขอบข่ายของสังฆมณฑล แต่ต่อมาก็เริ่มมามีลักษณะที่คล้ายคลึงกับลักษณะของแผ่นดินใหญ่ยุโรป
ช้างสี่งา
คณะเผยแพร่คริสต์ศาสนาไฮเบอร์โน-สกอตแลนด์
Hiberno-Scottish mission
สภาพผักเรื้อรัง
สภาพผักเรื้อรัง  เป็นภาวะที่ผู้ป่วยซึ่งได้รับความเสียหายรุนแรงที่สมองซึ่งเคยอยู่ในภาวะโคม่าได้ฟื้นตัวกลับสู่ภาวะตื่นโดยไม่มีสติรู้ตัว ถือเป็นคำวินิจฉัยที่ไม่มีความแน่นอนชัดเจนโดยอาจถือว่าเป็นกลุ่มอาการอย่างหนึ่ง ผู้ป่วยที่อยู่ใน สภาพผัก  เป็นเวลา 4 สัปดาห์จะจัดกลุ่มเป็นสภาพผักเรื้อรัง และหากยังคงอยู่สภาพผักเรื้อรังอีก 1 ปีจะถือเป็น สภาพผักถาวร
สมองตาย
สภาพผัก (ผู้ป่วย)
ซอกเกอร์ซิตี
ซอกเกอร์ซิตี  หรือเป็นที่รู้จักในอีกชื่อว่า สนามกีฬาเอฟเอ็นบี (FNB) เป็นสนามกีฬาที่ตั้งอยู่บริเวณโซวีโต เมืองโจฮันเนสเบิร์ก ประเทศแอฟริกาใต้ ตั้งอยู่ใกล้กับสำนักงานใหญ่สมาคมฟุตบอลแอฟริกาใต้ ซึ่งใช้เป็นสำนักงานของฟีฟ่าและคณะกรรมการจัดการท้องถิ่นของการแข่งขันฟุตบอลโลก 2010
สนามถือเป็นสนามกีฬาสำหรับแข่งขันฟุตบอล ยังเป็นสนามกีฬาที่ใหญ่ที่สุดในทวีปแอฟริกาในปัจจุบัน จุคนได้ 94,736 คน สถานที่ตั้งของสนามเป็นสถานที่ที่เนลสัน แมนเดลากล่าวปราศรัยครั้งแรกในโจฮันเนสเบิร์กหลังจากที่เขาออกมาจากคุก และยังเป็นที่ที่เคยจัดงานศพของคริส ฮานิ
Threesome (film)
ยุทธการแห่งนอร์มังดี
Hyperplasia
พระเจ้าราชวรวงศ์เธอ พระองค์เจ้าภัควดี
พระเจ้าราชวรวงศ์เธอ พระองค์เจ้าภัควดี (1 เมษายน พ.ศ. 2398 – 3 กันยายน พ.ศ. 2483) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาพลอย ได้รับพระมหากรุณาธิคุณเป็นพิเศษจากพระบาทสมเด็จพระจอมเกล้าเจ้าอยู่หัว พระราชทานหีบหมากเสวยลงยา และโต๊ะทองคำ
หลังเกิดการเปลี่ยนแปลงการปกครองในปี พ.ศ. 2475 ทำให้เหล่าพระบรมวงศานุวงศ์ทั้งหลายต้องดำรงพระชนม์ชีพอยู่อย่างยากลำบากและขัดสน บางพระองค์ถูกปลดออกจากงานราชการ บางพระองค์ต้องทรงลี้ภัยไปประทับยังต่างประเทศ บางพระองค์ถูกลดเบี้ยหวัดเงินปี ซึ่งพระเจ้าราชวรวงศ์เธอ พระองค์เจ้าภัควดีก็ทรงเป็นหนึ่งในพระบรมวงศานุวงศ์ที่ได้รับผลกระทบ ด้วยทรงได้รับเบี้ยหวัดเงินปีไม่เพียงพอต่อการดำรงพระชนม์ชีพ จนถึงขนาดต้องไปหยิบยืมจากพระบรมวงศานุวงศ์พระองค์อื่น โดยในเรื่องนี้มีใจความปรากฏในลายพระหัตถ์ของหม่อมเจ้าหญิงจงจิตรถนอม ดิศกุล ที่ทรงเขียนไปถวายแด่สมเด็จพระเจ้าบรมวงศ์เธอ กรมพระยาดำรงราชานุภาพ ผู้เป็นพระบิดาซึ่งทรงประทับอยู่ที่ปีนัง มีความในจดหมายว่า "“เมื่อ ๒ วันนี้ พระองค์ภัควดีเสด็จมาที่บ้านรับสั่งว่าเงินงวดยังไม่ออก ไม่มีเงินจะใช้เลย ท่านขอยืมหม่อนฉัน ๒๐ บาท หม่อมฉันได้ทูลว่าหม่อมฉันก็ยากจน ท่านก็วิงวอนอยู่ท่าเดียวเลยต้องถวายท่าน รับสั่งว่าเคยไปทูลรบกวนเสด็จอาถ้าท่านจะกวนหม่อมฉันแทนเสด็จพ่อ เห็นว่าเพียง ๒๐ บาทจึงได้ถวายไปเพื่อสงเคราะห์แก่พระราชวงศ์”"
พระเจ้าราชวรวงศ์เธอ พระองค์เจ้าภัควดี สิ้นพระชนม์ในรัชสมัยพระบาทสมเด็จพระปรเมนทรมหาอานันทมหิดล พระอัฐมรามาธิบดินทร เมื่อวันที่ 3 กันยายน พ.ศ. 2483 สิริพระชันษา 85 ปี เป็นพระราชธิดาในพระบาทสมเด็จพระปิ่นเกล้าเจ้าอยู่หัว ที่สิ้นพระชนม์เป็นลำดับท้าย ๆ มีพระชนม์ยาวนานถึง 5 แผ่นดิน
เมาะโย่ง
สลิปน็อต (วงดนตรี)
พระเจ้าราชวรวงศ์เธอ พระองค์เจ้าพิมพับสรสร้อย
พระเจ้าราชวรวงศ์เธอ พระองค์เจ้าพิมพับสรสร้อย (พ.ศ. 2399 – 22 เมษายน พ.ศ. 2468) เป็นพระราชธิดาในพระบาทสมเด็จพระปิ่นเกล้าเจ้าอยู่หัว ประสูติแต่เจ้าจอมมารดาวันดี มีพระโสทรขนิษฐา 1 พระองค์ คือ พระเจ้าราชวรวงศ์เธอ พระองค์เจ้าสอางองค์